google/wiki40b huggingface dataset:
Flyulykken i Jaroslavl 2011

Personer ombord

Ifølge den oppgitte passasjerlisten var det 37 passasjerer og en besetning på 8 mann ombord på flyet, inkludert Aleksandr Sizov som overlevde ulykken (markert med tykk tekst). Aleksandr Galimov overlevde krasjet, men døde 12. september av skadene han pådro seg.

Reaksjoner

Presidenten i Det internasjonale ishockeyforbundet, René Fasel karakteriserte flyulykken som «the darkest day in the history of our sport» («den mørkeste dagen i vår idretts historie»).
I Tsjekkia ble nyheten møtt med stor sorg. På Staroměstské náměstí i Praha la folk blomster, bilder, spilledrakter og tente lys til minne for de tre tsjekkiske spillerne. Tomáš Král, presidenten i det tsjekkiske  ishockeyforbundet, kunngjorde på en pressekonferanse den 9. september at numrene som ble brukt av Rachůnek (4), Marek (15) og Vašíček (63) skulle pensjoneres for godt på det tsjekkiske landslaget. 
I Slovakia la folk blomster og tente lys utenfor Ondrej Nepela Arena i Bratislava. Som i Tsjekkia presidenten i det slovakiske ishockeyforbundet, Igor Nemeček, at spilleren Pavol Demitra's nummer 38 ble pensjonert for godt og vil ikke bæres av noen slovakisk landslags-spiller i framtiden. Samtidig skulle det slovakiske landslaget vil ha en liten 38 på sine drakter under kamper i 2011/2012 sesongen.
Pongchon

Administrativ inndeling

Fylket er delt inn i en ŭp (småby) og 22 ri (landsby).
EM i akvatlon 2018

EM i akvatlon 2018 (ETU Aquathlon European Championships) ble arrangert 24. oktober 2018, som en del av EM i multisport. Mesterskapet ble arrangert på Ibiza i Spania. 
Akvatlon er en variant av triatlon og duatlon, i praksis triatlon uten sykling. Løypa i EM var 1000 meter svømming og 5 km løping.
Sigrid Johanssen

Oppvekst

Sigrid Johanssen var datter av Christen Johanssen som var skolebestyrer og klokker i Domkirken. Sigrid var yngst av ni søsken. Hun mistet moren før hun fylte 4 år og måtte etterhvert styre huset for faren i noen år. En av hennes brødre, Hans Johanssen, ble rektor ved Trondheim katedralskole.

Virke

Sigrid Johanssen ble medlem i KFUK i Trondheim i 1891 og sekretær der i 1897. Hun var fra 1910 reisesekretær i Kristelige Ungdomsforbund og var formann i KFUK til sin død i 1931. Hun hadde formannskapet i landsstyret for KFUK i tre år.
Sigrid Johanssen var initiativtaker og drivkraft for byggingen av feriehjemmet ved Kyvannet. Det var i hennes tid at KFUK begynte med speiderarbeide. Sigrid Johanssen skapte blant annet et hjem for unge arbeidssøkende kvinner fra distriktet, og hun fikk startet et lese- og serveringssted i byen for dampskipenes kvinnelige betjening.
Sigrid Johanssen var kjent som banebrytende for en rekke sosiale tiltak i Trondheim og for sin innsats innen kristne organisasjoner, blant annet Redningsmisjonen. Hun var i mange år kontordame ved Thomas Angells Stiftelser. Voksø og Kullerud skriver om henne: «Også hun ville sprenge rammene. Foreningens ansvar kunne ikke stoppe med de snille, gode kristne unge pikene som den vernet om. Den måtte også ut å gjøre noe for de mange piker som ikke søkte møtene, men som trengte omsorgen enda mere. Hun krevde at UKKF nå gikk inn i sedelighetsarbeidet, inn i det oppsøkende og reddende arbeid. Mange rygget tilbake, men Sigrid Johanssen hadde flertallet med seg.»

Ettermæle

Sigrid Johanssen er gravlagt på Domkirkegården hvor de kristelige ungdomsforeninger har reist et stort marmorkors i hennes minne.
Sigrid Johansens veg i Trondheim er oppkalt etter henne. Vegnavnet er stavet med en s i motsetning til hvordan navnet ble skrevet i andre kilder.
Elev- og lærlingombud

Elev- og lærlingombud (elevombud) er fylkeskommunale ombud for elever og lærlinger i videregående opplæring. Ordningen ble opprettet for første gang i 1996, da Eirik Sivertsen tiltrådte stillingen i Nordland. Per januar 2012 finnes det elev- og lærlingombud i 17 fylker. Ombudenes arbeidsoppgaver er at de gir opplæring og støtte til elevråd ved de videregående skolene, veileder elever og lærlinger som opplever rettighetsproblemer og rapporterer til fylkestinget eller (i Oslo) bystyret om sitt arbeid. Samarbeidsforumet Elev- og lærlingombudene i Norge (ELON) er er etablert som samarbeidsforum for ombudene.

I utlandet

Det finnes også elevombud i andre land. I Sverige har man et statlig «barn- och elevombud» opprettet av det svenske Skolverket etter at Elevorganisationen i Sverige fra 1995 til 2005 hadde hatt sin egen «Elevombudsmannen». I Washington, D.C., finnes det en «Ombudsman for public education», og flere andre byer i USA ser ut til å ha liknende ordninger.
Parlamentsvalget i Ungarn 1990

Parlamentsvalget i Ungarn i 1990 var det første frie valget i landet siden 1945. Det konservative og nasjonalistiske MDF vant over det mer liberale og internasjonale SzDSz. MDFs leder Jozsef Antall ble statsminister i en koalisjonsregjering med KDNP og FKgP.
Valget ble holdt den 25. mars 1990 og med en andre valgrunder som skjedde i alle, unntatt fem enkeltstående valgkretser den 8. april.
Vikinger i krig

Vikinger i krig er et historieverk om vikingenes offensive og defensive krigføring, deres våpenteknologi, militære tradisjon og taktikk av Kim Hjardar og arkeologisk konservator Vegard Vike. Den er illustrert av Anders Kvåle Rue. Boken omhandler også de omfattende plyndrings- og erobringskampanjene som brakte vikingene helt til de muslimske rikene rundt Kaspihavet i øst, til Bagdad og Italia i sør, til dagens Russland i nord og til indianerne i Amerika i vest.
Vi Menn ga i oktober 2012 ut et 100 siders magasin med tittelen Vikingenes erobringer som består av utdrag fra Vikinger i krig.

Utmerkelser

Forfatterne ble tildelt Sagaprisen 2012 for boken under Sagafestivalen i Tønsberg, en litteraturfestival som arrangeres i sammenheng med Middelalderfestivalen på Slottsfjellet.
Trinitatis kirke (Fredericia)

Inventar

Kirkerummet var opprinnelig fylt med losjer og lukkede stolestader, som ble bortforpaktet hvert år på en kirkeauksjon. Disse ble fjernet etter Grunnlovens innførelse i 1849, og erstattet med de nåværende stolene. Altertavlen er et barokkarbeide fra 1691, med en kopi av Leonardo da Vincis Nattverden. Prekestolen er datert 1690. Orgelfasaden stammer fra et orgel bygget av Marcus Christensen i 1695. Den romanske døpefont menes å stamme fra Ullerup kirke. 
Kirken ble under beleiringen fra mai til august i 1849 benyttet som oppholdssted for danske soldater og tyske krigsfanger. I denne periode ble gudstjeneste holdt under åpen himmel. Også under krigen i 1864 ble kirken brukt til innkvartering. Kirkegården har gravmonumenter for falne fra begge disse kriger.
Sandvikskirken

Historie

Sandviken prestegjeld ble opprettet 29. juli 1874. Det ble utlyst en konkurranse om et nytt kirkebygg som ble vunnet av arkitkekt Ernst Norgrenn. Men etter hans død i 1880 ble planene modifisert og fullført av arkitekt Schak Bull. Tomten ble kjøpt av repslager Joachim Ellerhusen for 12 000 spesidaler.
Kirken stod ferdig høsten 1881 og ble innviet 30. desember samme år av Fredrik Waldemar Hvoslef som da var biskop i Bergenhus stift. Dette var bare fem år etter at Sandviken var blitt innlemmet i Bergen kommune.
Mihnea Gheorghiu

Liv og virke

Gheorghiu var barn av antikvariateieren Dumitru Gheorghiu og hans hustru Alexandrina, som var lærer. Han gikk på gymnas i Craiova, og studerte deretter engelsk og fransk språk og litteratur og kunsthistorie (1937-1941) ved Universitetet i București, der han fikk en doktorgrad i 1947.  
Han debuterte som forfatter i 1942 med diktsamlingene Anna-Mad. Mellom 1944 og 1946 var han sjefredaktør av avisen Scînteia tineretului. Fra 1948 av skrev han en del i den sosialistisk realistiske stilen.
I 1961 var han en av grunnleggerne av kulturtidsskriftet Secolul 20, hvis sjefredaktør han var til 1963.
Gheorghiu var også kjent som oversetter av bl.a. Charles Dickens, Walt Whitman, J. F. Cooper, Rudyard Kipling, Tennessee Williams, Stefan Heym, Harriet Beecher Stowe, Gabriel Garcia Marquez og William Shakespeare.
Han var gift med oversetteren Anda Boldur.
Han var adoptivfar til filmkritikeren og universitetsprofessoren ved Filmhøyskolen i București Manuela Cernat.
Potiapunga

Utseende

En middelsstor, litt kraftig, kontrastrikt farget trebukk. Antennene er rundt to tredjedeler så lange som kroppen, kraftige, svarte med svarte hår, hvert ledd er gult ved roten. Hodet, pronotum og forbeina er rødoransje. Pronotum er bredere enn langt, nærmest avrundet trapesformet, innsnevret ved roten. Dekkvingene er nesten jevnbrede, svarte med litt fiolett glans, med en brem av svarte hår langs kanten.

Utbredelse

Arten er kjent fra Bolivia.
Fosnstraumen

Fosnstraumen er et sund mellom Radøy og Fosnøyna i Nordhordland. På innsiden ligger et lukket fjordsystem med Lurefjorden i sentrum. Store vannmasser følger tidevannet ut og inn gjennom Fosnstraumen. I dag er stedet mye brukt av sportsfiskere. Fosnstraumbrua krysser sundet, og da brua skulle bygges ble det foretatt en rekke registreringer og utgravinger av arkeologiske kulturminner like ved brua; de rikeste funnene ble gjort på Radøy, men en rekke funn ble også gjort på Fosnøyna. Det er tilrettelagt en steinaldersti gjennom funnområdet.

Arkeologiske undersøkelser

Det ble avdekket i alt 63 funnsteder fra steinalderen. Noen har vært det arkeologene kaller basisboplasser, andre har tjent til korttidsopphold, andre har ikke vært boplasser, men til annet bruk. Trolig var det rike fiskeforekomster i farvannene som trakk folk til stedet. Bruken av disse funnstedene strekker seg over minst 5000 år, fra 10000 år tilbake og framover gjennom hele steinalderen. Det er funnet store mengder flintavslag, og bein fra dyr, fugl og fisk. Matrestene tyder på at de fanget småsei, torsk, lyr og laks, og noen ganger lange, uer og brosme. Det er også funnet rester av fiskekroker, men de hadde trolig også andre redskaper og båter. Landskapet var den gang bevokst med skog, og beinrestene som er funnet forteller bl.a. om jakt på hjort, elg, bjørn, gaupe, hare og villsvin.
Stefan Raab

Eurovision Song Contest

Raab er kjent for sin tilbakevendende rolle som produsent, låtskriver og utøver i den tyske finalen i forkant av Eurovision Song Contest. Han vant som låtskriver i 1998 og som låtskriver og artist med sangen «Wadde Hadde Dudde Da?» i 2000. Raab fikk 96 poeng og endte på en femteplass i Eurovision Song Contest 2000. Han var også initiativtaker til den tyske finalen Unser Star für Oslo (Vår stjerne til Oslo), der Lena Meyer-Landrut vant med sangen «Satellite». Sangen vant til slutt Eurovision Song Contest samme år i Bærum.
Han var programleder for Eurovision Song Contest 2011 i Düsseldorf sammen med Anke Engelke og Judith Rakers.
Trihydrogenion

Protonert molekylært hydrogen, trihydrogenion eller H+

3 er et av de mest tallrike ionene i universet. Det er stabilt i det interstellare medium (ISM) på grunn av lav temperatur og lav tetthet i det interstellare rommet.
Astronomer fant ionet i Jupiters atmosfære i 1988, og noen år senere i atmosfæren til Uranus.
Enicoeme

Utseende

Middelsstore, brunlige trebukker. Antennene er tynne og litt lengre enn kroppen. Pronotum er tønneformet, bredere enn langt. Dekkvingene er jevnbrede med rettvinklede "skuldre". Beina er middels lange og slanke.

Utbredelse

Slekten er kjent fra Elfenbeinskysten og Kongo.
Sessvollmoen leir

Sessvollmoen leir er plassert i Ullensaker kommune i Akershus. Garnisonen var ferdig bygget i 1955. Siden den gang, og frem til i dag har den inneholdt mange forskjellige avdelinger. Leiren ble overført fra Hæren til Forsvarets logistikkorganisasjon i august 2018.
I dag domineres Sessvollmoen av fem store avdelinger: Forsvarets sanitet, Forsvarsbygg, Forsvarets logistikkorganisasjon, Regional støttefunksjon Base Viken og Forsvarets kompetansesenter for logistikk.
Vesperoctenini

Utseende

En middelsstor, lysbrun trebukk med kamformede antenner. Fasettøynene er tydelig hårete. Dekkvingene har dype furer og er ganske tynne og myke, sprikende i midten slik at noe av bakkroppen er udekket.

Levevis

Larvene borer i død ved, ofte i døde røtter. De etterlater seg grove ganger i veden. Utviklingen tar flere år. Denne arten finnes helst i eikeskog ca. 1000 meter over havet. Arten er nattaktiv og kommer til lys.

Utbredelse

Arten er utbredt i Mexico.
Sheyang

Sheyang (kinesisk: 射阳县; pinyin: Shèyáng Xiàn) er et fylke i provinsen Jiangsu i Folkerepublikken Kina. Det er del av byprefekturet Yancheng.
I 1999 var folketallet på 1 048 466 innbyggere.
Musken

Musken (lulesamisk: Måsske) er ei bygd i Divtasvuona suohkan/Tysfjord kommune i Nordland. Den ligger midtveis inne i den lange og smale Oarjjevuodna/Hellemofjorden (også kalt Helmåvvå/Hellemoa), som er den sørligste av Tysfjords fem fjordarmer. Stedet ligger ikke langt fra Vuodnabahta/Hellemobotn, der Norge er på sitt smaleste, på midten. Fra Hellemobotn er det bare seks kilometer (i luftlinje) over til Sverige.
Bygda hadde i 2003 over 90 innbyggere, men per 2013 er tallet rundt 40. Per 2019 er det litt over 20 innbyggere.Musken skole, som bare hadde tre elever pr skolestart august 2009, er nå nedlagt. Skolen var ved siden av Drag og Kjøpsvik skoler, også i Tysfjord, de eneste skolene i Norge som underviste i lulesamisk språk. Stedet har hurtigbåtforbindelse til Drag. Musken har i dag ett av Norges få ordinære poståpnerier. Musken har per 2013 ikke veiforbindelse, men et forprosjekt for veitilknytning er gjennomført. Det arbeides også for å få realisert et vannkraftverk i Musken.
Norge og Nord-Europas dypeste grotte, Råggejávrrerájgge, ligger like ved Musken. Grotten er 580 m dyp. Det er ei gjennomgangsgrotte, dvs. at det er mulig å gå inn oppe og komme ut nede.
Vemurafenib

Godkjenninger

Vemurafenib fikk godkjenning av FDA for behandling av sen-stadium av malingt melanom 17. august 2011,.  Vermurafenib ble godkjent av Health Canada 15. februar 2012, og 20. februar 2012 godkjente Europakommisjonen vemurafenib som monoterapibehandling av voksne pasienter som har BRAF V600E mutasjon og er inoperable med metastatisk malignt melanom, den mest aggressive formen for hudkreft.

Hvordan vemurafenib virker

Det har vist seg at vemurafenib forårsaker programmert celledød i malignt melanom cellelinjer. Vemurafenib avbryter B-Raf/MEK trinnet i MAPK/ERK-signaltransduksjonsveien − hvis B-Raf har den vanlige V600E mutasjonen.
Vemurafenib virker bare hos melanom-pasienter som har en V600E BRAF mutert kreft (det vil si at aminosyren som har posisjonsnummer 600 på B-Raf proteinet, altså at det normale valin er byttet ut med glutaminsyre). Om lag 60% av melanompasientene har denne mutasjonen. Vemurafenib har også effekt mot den mer sjeldne BRAF V600K mutasjonen. Melanomceller uten disse mutasjonene blir ikke hemmet i signaltransduksjonsveien ved å bruke vemurafenib, men paradoksalt vil medikamentet stimulere normal BRAF og kan fremme tumorvekst i slike tilfeller.

Kliniske studier

I en fase 1 med kliniske studier var vemurafenib (da kjent som PLX4032) i stand til å redusere antall kreftceller i over halvdelen av en gruppe på 16 pasienter med avansert melanom, og gruppen som ble behandlet hadde økt median overlevelse med 6 måneder i forhold til kontrollgruppen. I en annen fase 1 studie med pasienter som hadde V600E mutasjonen i B-Raf, viste rundt 80% en delvis eller fullstendig regresjon. Men regresjonen varte bare fra 2 til 18 måneder.
I begynnelsen av 2010 var det en klinisk undersøkelse, fase 1, for solide svulster (inkludert kolorektal kreft), og en klinisk undersøkelse, fase 2 studie for metastatisk malignt melanom, pågikk, og en fase 3 studie (med dacarbazin) hos pasienter med tidligere ubehandlet metastatisk melanom viste en forbedret progresjonsfri overlevelse.
I juni 2011 ble det rapportert positive resultater fra en studie av fase 3 BRIM3 BRAF-mutert melanom. BRIM3 undersøkelsen rapporterte gode oppdaterte resultater i 2012.
Ytterligere studier er planlagt inkludert i en undersøkelse hvor vemurafenib vil gis samtidig med GDC-0973 (Cobimetinib), en MEKhemmer.  Etter de gode resultatene i 2014 er kombinasjonen sendt til Europakommisjonen og FDA for markedsføringstillatelse.
I januar 2015 er det forsøksresultater fra bruk av vemurafenib i kombinasjon med dabrafenib og trametinib for metastatisk malignt melanom.

Bivirkninger

Ved den høyeste tolererte dosen på 960 mg to ganger daglig fikk 31% av pasientene hudlesjoner som kunne trenge kirurgisk inngrep. BRIM-2 studien undersøkte 132 pasienter, og de vanligste bivirkningene var artralgi hos 58% av pasientene, hudutslett hos 52%, og fotosentivitet (lysfølsomhet) hos 52%. For å kunne håndtere bivirkningene var det nødvendig å justere dosen hos 45% av pasientene. Median daglig dose var 1750 mg, noe som er 91% av den høyeste tolererte dosen.
Arvid Andreassen

Arvid Andreassen 15.07.1931-10.07.2019 er en norsk tegner og illustratør kjent for en stor mengde enkle vitsetegninger under signaturen «Arvid».
Arvid Andreassen har utdannelse fra bokillustratørlinjen på Statens Håndverks- og Kunstindustriskole. Han har siden 1950-tallet bidratt med tegninger i en lang rekke norske og utenlandske blader og aviser. Han har gitt ut tolv pocketbøker med utvalgte vitsetegninger og illustrert rundt 200 skolebøker for Universitetsforlaget. I 2005 utgav han sammen med biograf og journalist Arvid Bryne boka Skrik – parodier av Arvid som viser vitsetegninger med figuren fra Edvard Munch berømte maleri Skrik.
Arvid Andreassen er, som eneste nordmann, omtalt over to sider i «Who’s Who in Satire and Humour», en internasjonal oversikt over 1900-tallets satiriske og kritiske vitsetegnere, og han har mottatt priser i Nederland, Tyrkia, Japan og Bosnia-Hercegovina.
Høynordisk fjellfly

Utseende

Et forholdsvis lite (vingespenn 21 – 27 mm), mørkgrått nattfly. Arten virker svært mørk, nesten svart. Kroppen er kledt med ganske lange hår og virker rufsete. Forvingen er mørkgrå, med få definerte tegninger bortsett fra litt lysere mellomlinjer (tverrlinjer rundt midten). Nyre- og ringmerkene er neppe synlige. Bakvingen er grå, mørkere langs ytterkanten, uten noen markert, svart flekk i den indre delen.

Levevis

Larvene lever trolig på ulike lave planter, blant annet løvetann (Taraxacum spp.) og krekling (Emptrum spp.). De voksne sommerfuglene flyr i en ganske kort periode i juli.

Utbredelse

Arten er kjent fra Skandinavia, det nordvestlige Russland, Sibir og Nord-Amerika. I Norge er den funnet i fjellet i Oppland, Sør-Trøndelag, Nordland og Finnmark.
Verdenscupen i langrenn 2016/17 — Mini Tour Sprint klassisk kvinner — Lillehammer

Premiepenger

1. pl = CHF 5 000 - 2. pl = CHF 3 000 - 3. pl. CHF 2 000
Rymmare

Handling

To innsatte rømmer tidlig en morgen fra fengselet. Filmen forteller hvordan rømmingen ikke bare får konsekvenser for de to på rømmen, men også - etter en del skriverier i avisene - for 14-årige Martin og hans mor.
TS «Leda»

Skipet

Ved overlevering var TS «Leda»s tonnasje 6 669 bruttoregistertonn, 3 635 nettoregistertonn, og lasteevnen var 1 970 dødvekttonn. Fremdriftsmaskineriet var to Parsons dampturbiner med samlet ytelse 9 698 kilowatt, noe som ga en fart på 22 knop. TS «Leda» hadde kjølerom på 75 410 kubikkfot. Ved levering var passasjerkapasiteten 498 fordelt på 114 køyer på første klasse og 384 på turistklasse.
Gravitasjonspotensial

Gravitasjonspotensialet på et sted angir i klassisk fysikk den potensielle energien en masse på samme sted har i nærvær av andre masser på grunn av deres gjensidige gravitasjonskrefter. Gradienten av potensialet gir gravitasjonsfeltet på samme sted og dermed den totale kraften som virker på massen.
Da Newtons gravitasjonslov har samme matematiske form som Coulombs lov for elektriske krefter, spiller gravitasjonspotensialet samme rolle som det elektriske potensialet i elektrostatikken. Men i motsetning til dette, er ikke gravitasjonspotensialet forenlig med den spesielle relativitetsteorien. I stedet lyktes det Einstein å vise at det 
erstattes med den metriske tensoren i den generelle relativitetsteorien. Den beskriver de geometriske egenskapene til tidrommet som blir krummet på grunn av energi og masse.
Patrobus assimilis

Utbredelse

Patrobus assimilis finnes i nord og særlig øst i Europa. Den er utbredt østover i Asia. Finnes i Norge.

Utseende

Patrobus assimilis er en kraftig bygd løpebille, kroppen er 7-10 mm lang og har en mørk svart farge. Hodet og beina er brunlige. På hver side av hodet fra fasettøynene og bakover er en dyp fåre (fordypning). Hodet er sterkt innsnørt like bak øynene. Antennens fjerde ledd med fine korte hår og en lang børste/børster i spissen. (Krever forstørrelse for å se).

Levevis

Patrobus assimilis er vanligvis nattaktiv og lever som predator på andre dyr. Den finnes helst i innlandet og sjeldnere på kysten.
Den tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Larvene er radikalt forskjellige fra de voksne i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Dolichoderinae

Utseende

Vanligvis nokså små og slanke maur, ligner mye på de velkjente maurene i underfamilien Formicinae. Fra disse skiller de seg blant annet på at de har en spalteformet pore som de sprøyter syre fra på bakkroppsspissen, ikke en rund som hos Formicinae. Dessuten er hudskjelettet vanligvis nokså tynt og delvis gjennomsiktig, mens det nesten alltid er sterkt utviklet hos Formicinae. Kroppen er slank og lite hårete, fargen varierer fra lysgul til svart. Hodet er vanligvis lengre enn bredt, kjevene ikke påfallende store eller uvanlig utformede, antennene er tynne og festet et stykke fra hodets framkant. Fasettøynene er nokså små og ovale. Thorax er slank. Pedicelen er en-leddet, skjell-lignende, innsnørt bakerst mot gaster, slik at dette skjellet har en markert bak-overflate. Beina er lange og slanke.

Levevis

I likhet med Formicinae mangler disse maurene giftbrodd, men forsvarer seg effektivt ved å bite og sprute maursyre. Dolichoderinae danner ofte store kolonier med mange dronninger, men fordi maurene jamtover er så små, kan koloniene likevel få plass i relativt små hulrom.
Mange Dolichoderinae har en påfallende, gjerne osteaktig, lukt.

Arter som følger mennesket

Flere arter i denne underfamilien trives utmerket i og ved hus, og er blitt spredt rundt omkring i verden med mennesker. Mest kjent er Argentinamauren (Linepithema humile) som i dag finnes i varmere områder over det meste av verden. Arbeiderne er bare ca. 3 mm lange og kommer lett gjennom 1 mm store åpninger, så de kommer inn nesten over alt. Enkeltkoloniene av denne mauren er gjerne ganske små og trenger lite plass, men et spesielt trekk er at utenfor sitt naturlige utbredelsesområde (La Plata-området i Argentina) er disse maurene veldig genetisk like, og det utvikler seg ikke noe fiendskap mellom ulike kolonier, slik det gjerne ellers blir mellom maur. Dette øker deres evne til å kolinisere nye områder. Argentinamaurene fortrenger ofte alle lokale maurarter der de kommer inn, og lager med dette store forstyrrelser i lokale økosystemer. Dessuten kan det være et problem at maurene verner om skadedyr som bladlus og skjoldlus, og slik bidrar til å øke bestandene av disse. I tillegg oppleves disse små maurene, som kan komme inn nesten over alt, gjerne som ganske plagsomme i hus.

Symbiose med planter

Arter i slekten Azteca, som lever i tropisk Amerika, har utviklet et spesielt forhold til noen akasier (Acacia spp.). Disse små, men aggressive, maurene bor inne i spesielle, hule torner på akasiegreinene. De angriper alle dyr som forsøker å beite på akasien, og danner dermed et ganske effektivt vern. Som belønning får de, i tillegg til husrom, også næringsrike "nøtter" (Beltiske legemer) som dannes ytterst på enkelte blader på akasien.
Mumbai Suburban (distrikt)

Demografi

Ved folketellingen i 2011 var det 9 332 481 innbyggere i distriktet, mot 8 640 419 i 2001. Den urbane befolkningen utgjør 100,00 % av befolkningen.
Barn i alderen 0 til 6 år utgjorde 9,40 % i 2011 mot 11,86 % i 2001. Antallet jenter i den alderen per tusen gutter er 910 i 2011 mot 923 i 2001.